1. ΒΑΣΙΛΙΚΟΝ ΔΙΑΤΑΓΜΑ της 21 Ιουν./14 Ιουλ. 1958 Περί ελέγχου των εξαγομένων εις την αλλοδαπήν τυρών παντός είδους. Έχοντες υπ’ όψει: 1)το άρθρ. 12 του Α.Ν. 1490/38 «περί ελέγχου του εξαγωγικού εμπορίου» και 2)την υπ’ αριθ. 246/1958 γνώμην του Συμβουλίου Επικρατείας,προτάσει των Ημετέρων επί του Εμπορίου και Γεωργίας Υπουργών, απεφασίσαμεν και διατάσσομεν: Άρθρ.1.-1.Ο έλεγχος των εξαγομένων εις την αλλοδαπήν εγχωρίων τυρών παντός είδους ασκείται υπο του Γενικού Χημείου του Κράτους. 2.Ο ασκούμενος έλεγχος σκοπόν έχει, όπως διαπιστωθή, εάν οι εξαγόμενοι εις την αλλοδαπήν εγχώριοι τυροί παντός είδους πληρώσι τους όρους τους οριζομένους δια του παρόντος Β.Δ/τος. Άρθρ.2.-1.Κατά την εξαγωγήν εις την αλλοδαπήν εγχωρίων τυρών παντός είδους, η Τελωνειακή Αρχή, άμα τη καταθέσει της σχετικής διασαφήσεως εξαγωγής, ειδοποιεί το αρμόδιον Παράρτημα του Γενικού Χημείου του Κράτους, όπως μεριμνήση δια την δειγματοληψίαν του εξαγομένου τυρού. 2.Το Παράρτημα του Γενικού Χημείου του Κράτους προβαίνει το ταχύτερον εις την δειγματοληψίαν, λαμβανομένου δείγματος εις διπλούν εξ εκάστου είδους των εξαγομένων τυρών. Τα δείγματα σφραγίζονται δια της σφραγίδος του Παραρτήματος του Γενικού Χημείου του Κράτους και της του εξαγωγέως. Δια την γενομένην δειγματοληψίαν συντάσσεται πρωτόκολλον εις διπλούν, όπερ υπογράφεται υπό του ενεργήσαντος ταύτην χημικού του Παραρτήματος του Γενικού Χημείου του Κράτους και του εξαγωγέως. Το εν των πρωτοκόλλων παραλαμβάνει ο ενεργήσας την δειγματοληψίαν χημικός του Παραρτήματος του Γενικού Χημείου του Κράτους, το δε δεύτερον παραδίδεται εις τον εξαγωγέα. Εν το πρωτοκόλλω δειγματοληψίας αναφέρεται το όνομα του εξαγωγέως, τα στοιχεία της διασαφήσεως εξαγωγής, το είδος του τυρού, το ποσόν των δειγματισθέντων δοχείων ή κιβωτίων, οι επ’ αυτών αριθμοί και διακριτικά σημεία, ως και το μικτόν και καθαρόν βάρος του εξαγομένου τυρού. Εν η περιπτώσει δεν υφίσταται εν τη έδρα του Τελωνείου Παράρτημα του Γενικού Χημείου του Κράτους, τότε η Τελωνειακή Αρχή προβαίνει εις την ενέργειαν της δειγματοληψίας κατά τα ανωτέρω οριζόμενα και την αποστολήν του εις διπλούν ληφθέντος δείγματος εις το πλησιέστερον Παράρτημα ή την Γενικήν Διεύθυνσιν του Γενικού Χημείου του Κράτους. Τα δειγματισθέντα δοχεία ή κιβώτια του προς εξαγωγήν τυρού παρακολουθούνται υπό της Τελωνειακής Αρχής μέχρι της εξαγωγής αυτών, απαγορευομένης πάσης μεταβολής εις αυτά. 3.Το Παράρτημα του Γενικού Χημείου του Κράτους επιλαμβάνεται τάχιστα της εξετάσεως του ενός των δειγμάτων, κοινοποιεί δε το αποτέλεσμα μετά της σχετικής γνωματεύσεως αυτού εις την Τελωνειακήν Αρχήν, ήτις συμφώνως προς την γνωμάτευσιν ταύτην επιτρέπει την εξαγωγήν εάν ο τυρός ήθελεν ευρεθή πληρών τους όρους τους δια του άρθρ. 4 του παρόντος Β.Δ/τος καθοριζομένους. Το αποτέλεσμα της εξετάσεως κοινοποιείται υπό του Παραρτήματος του Γεν. Χημείου του Κράτους και εις τον εξαγωγέα. 4.Εν περιπτώσει καθ’ ην εκ της εξετάσεως ήθελε προκύψει, ότι το εξετασθέν δείγμα τυρού δεν πληροί τους όρους τους δια του άρθρ. 4 του παρόντος Β.Δ/τος καθοριζομένους το Παράρτημα του Γενικού Χημείου του Κράτους προβαίνει αυτεπαγγέλτως εις την εξέτασιν του δευτέρου δείγματος, λόγω ευαλοιώτου αυτού. Η επανεξέτασις του δέιγματος εκτελείται προκειμένου μεν περί της Κεντρικής Υπηρεσίας του Γεν. Χημείου του Κράτους, παρά της χημικής υπηρεσίας του Τμήματος Εφέσεων αυτού, προκειμένου δε περί των Παραρτημάτων αυτού, εν οίς υπηρετούσι πλείονες του ενός χημικοί, η εξέτασις εκτελείται παρ’ ετέρου Χημικού του Παραρτήματος και ουχί παρά του εκτελέσαντος την εξέτασιν του πρώτου δείγματος τοιούτου. Εις όσα παραρτήματα του Γενικού Χημείου του Κράτους υπηρετεί εις μόνον  χημικός  ταύτα  αποστέλλουσι  πάραυτα, (Αντί της σελ. 246,91) Σελ.246,91(α) 319 - 119 Εξαγωγή Τυρού 11.Ε.η.1 άμα τω πέρατι της εξετάσεως του πρώτου δείγματος, εφ’ όσον τούτο ευρεθή μη κανονικόν, το δεύτερον δείγμα μετ’ αντιγράφου της οικείας εκθέσεως εξετάσεως εις το πλησιέστερον Παράρτημα του Γενικού Χημείου του Κράτους, ούτινος η υπηρεσία προβαίνει εις την άμεσον εξέτασιν αυτού, γνωρίζει δε τάχιστα τηλεγραφικώς εις το αποστείλαν το δείγμα Παράρτημα του Γενικού Χημείου του Κράτους τα αποτελέσματα της επανεξετάσεως τούτου. Το αποτέλεσμα της δευτέρας ταύτης εξετάσεως είναι υποχρεωτικόν δια τον εξαγωγέα και κοινοποιείται προκειμένου μεν περί επανεξετάσεως υπο της Κεντρικής Υπηρεσίας του Γενικού Χημείου του Κράτους, εις το αρμόδιον Παράρτημα του Γεν. Χημείου του Κράτους, την αρμοδίαν Τελωνειακήν Αρχήν και τον εξαγωγέα, προκειμένου δε περί επανεξετάσεως υπό του Παραρτήματος του Γενικού Χημείου του Κράτους εις την Τελωνειακήν Αρχήν και τον εξαγωγέα. Εάν εκ της επαναλήψεως της εξετάσεως αποδειχθή, ότι πρόκειται περί τυρού πληρούντος τους δια του άρθρ. 4 του παρόντος Β.Δ/τος καθοριζομένους όρους η Τελωνειακή Αρχή επιτρέπει την εξαγωγήν αυτού, άλλως απαγορεύει οριστικώς ταύτην. Εάν κατά την επανάληψιν της εξετάσεως κατά τα ανωτέρω, ευρεθή ο τυρός μη πληρών τους όρους τους δια του παρόντος καθοριζομένους ο εξαγωγεύς υποχρεούται εις την καταβολήν της κατά το Δ/μα της 10.4.1930 «περί εκτελέσεως της παρ. 2 του άρθρ. 2 του Νόμ. 4328/1929 «περί συστάσεως Γενικού Χημείου του Κράτους» οριζομένης αποζημιώσεως δι’ εκτέλεσιν χημικής αναλύσεως. 5.Εάν εκ του αποτελέσματος της πρώτης και της δευτέρας κατά τα ανωτέρω εξετάσεως αποδειχθή ότι ο προς εξαγωγήν προωρισμένος τυρός δεν πληροί τους όρους τους καθοριζομένους δια του παρόντος, η Τελωνειακή Αρχή απαγορεύει την φόρτωσιν και εξαγωγήν του τυρού. Άρθρ.3.-1.Ο εξαγωγεύς του τυρού δύναται να ζητήση προ της καταθέσεως της διασαφήσεως εξαγωγής την εν τη αποθήκη αυτού δειγματοληψίαν του προς εξαγωγήν προοριζομένου τυρού. Η δειγματοληψία ενεργείται κατά τα ως ανωτέρω οριζόμενα, σφραγιζομένων μετά το πέρας αυτής των δειγματισθέντων δοχείων ή κιβωτίων δια της σφραγίδος της Υπηρεσίας. Περί της γενομένης σφραγίσεως γίνεται μνεία εν τω πρωτοκόλλω δειγματοληψίας, κατά τα λοιπά δε τηρούνται τα εν άρθρω 2 του παρόντος οριζόμενα. 2.Εάν η αποθήκη κείται εν Αθήναις, η ως άνω αίτησις δειγματοληψίας υποβάλλεται εις το εν Αθήναις Παράρτημα του Γενικού Χημείου του Κράτους, όπερ προβαίνει εις την κατά τα ανωτέρω δειγματοληψίαν και λοιπάς περαιτέρω ενεργείας. Σελ. 246,92(α) 319 - 120 3.Κατά τας ως άνω περιπτώσεις της εν τη αποθήκη δειγματοληψίας, η Τελωνειακή Αρχή προκειμένου συμφώνως με την οικείαν έκθεσιν εξετάσεως, να επιτρέψη την εξαγωγήν, δέον προηγουμένως να ελέγχη την ταυτότητα των εξαγομένων δοχείων ή κιβωτίων και το αλύμαντον των επιτεθειμένων επ’ αυτών σφραγίδων. Άρθρ.4.-1.Οι εξαγόμενοι εις την αλλοδαπήν τυροί δέον να πληρώσι τους κάτωθι όρους: α)Να είναι υγιείς και επαρκώς ώριμοι. β)Να έχωσι την κανονικήν οσμήν και γεύσιν του καλώς παρασκευασθέντος και αμέμπτου προϊόντος. γ)Να μη έχωσιν όξινον οσμήν, γεύσιν αηδή, πικράν, ταγγήν, όξινον σεσηπείαν και να μη είναι οπωσδήποτε ηλλοιωμένοι υπο ευρωτομυκήτων, να μη περιέχωσιν ακάρεα, νύμφας, έντομα διάφορα, ακαθαρσίας και να μη παρουσιάζωσιν ουδεμίαν αλλοίωσιν. Και δ)Η όψις της επιφανείας των τυρών να παρουσιάζη απόλυτον ομοιομορφίαν και να μη παρουσιάζη διαφορά χρώματος, εξογκώσεις και στίγματα προδίδοντα την αλλοίωσιν του προϊόντος. 2.Οι εξαγόμενοι εις την αλλοδαπήν τυροί δέον να πληρώσι τους δια της νομοθεσίας της χώρας προορισμού καθωρισμένους ειδικούς όρους δια τους εισαγομένους τυρούς, η μη πλήρωσις των οποίων θα συνεπήγετο την απαγόρευσιν της εισαγωγής αυτών. 3.Η συσκευασία των τυρών δέον να είναι άμεμπτος και προκειμένου περί μαλακού τυρού (φέτα), ούτος δέον να συσκευάζεται εντός καινουργών βαρελίων, άτινα δεν πρέπει να διαρρέωσι. «Η συσκευασία των τυρών δύναται να γίνηται και εντός καινουργών λευκοσιδηρών δοχείων, ευρισκομένων εις αρίστην κατάστασιν». Η εντός « » περίοδος προσετέθη δια του Β.Δ. 443 της 3 Ιουν./31 Ιουλ. 1967 (ΦΕΚ Α΄ 129). Η συσκευασία ελέγχεται υπό των αρμοδίων Τελωνειακών Αρχών, αίτινες δεν επιτρέπουσι την φόρτωσιν τυρών, ων η συσκευασία δεν είναι σύμφωνος προς τα υπό της παρούσης παραγράφου οριζόμενα. 11.Ε.η.1 Εξαγωγή Τυρού 4.Η μεταφορά των τυρών δι’ ατμοπλοίων δέον να γίνεται απαραιτήτως εντός ψυκτικών θαλάμων. Δια την εντός των ψυκτικών θαλάμων του πλοίου φόρτωσιν του εξαγομένου τυρού δέον να προσάγεται υπό του εξαγωγέως εις την Τελωνειακήν Αρχήν υπεύθυνος βεβαίωσις του οικείου Πρακτορείου της ατμοπλοΐας, εις ην ανήκει το πλοίον, ότι το πλοίον κέκτηται ψυκτικόν θάλαμον και ότι η μεταφορά του εξαγομένου τυρού θα γίνη εν τω ψυκτικώ θαλάμω του πλοίου. Άνευ της προσαγωγής της βεβαιώσεως ταύτης η Τελωνειακή Αρχή δεν θα επιτρέπη την φόρτωσιν. Του μέτρου τούτου εξαιρούνται οι σκληροί τυροί (κασέρι, κεφαλοτύρι κλπ.) οι εξαγόμενοι εις λιμένας της Μεσογείου, λόγω της βραχείας διαρκείας του πλού και του είδους αυτών. Προκειμένου περί φορτώσεως σκληρών τυρών (κασέρι, κεφαλοτύρι κλπ.) αποστελλομένων εις λιμένας της Μεσογείου προς μεταφόρτωσιν δια λιμένας εκτός αυτής, είναι επαρκής η προσαγωγή βεβαιώσεως υπό του οικείου πρακτορείου όπερ θα εκδώση την σχετικήν δια τον τελικόν προορισμόν φορτωτικήν ότι η μεταφόρτωσις εις λιμένα εκτός αυτής θα γίνη εντός ψυκτικού θαλάμου, μη απαιτουμένης φορτώσεως εντός ψυγείου μέχρι του λιμένος της Μεσογείου. 5.Ο εξαγωγεύς τυρού δύναται δι’ αιτήσεως αυτού προς το αρμόδιον Παράρτημα του Γενικού Χημείου του Κράτους να ζητήση και λάβη επίσημον αντίγραφον της γενομένης εξετάσεως ή πιστοποιητικόν του εξετασθέντος δείγματος του εξαγομένου τυρού. Η έκδοσις του αντιγράφου ή του πιστοποιητικού τούτου γίνεται τη καταβολή της κατά το Δ/μα της 10.4.1930 «περί εκτελέσεως της παρ. 2 του άρθρ. 2 του Νόμ. 4328/1929 «περί συστάσεως Γενικού Χημείου του Κράτους» οριζομένη αποζημιώσεως δι’ εκτέλεσιν χημικής αναλύσεως. Εις τους Ημετέρους επί του Εμπορίου και Γεωργίας Υπουργούς ανατίθεμεν την δημοσίευσιν και εκτέλεσιν του παρόντος Β.Δ/τος. (Μετά τη σελ. 246,92) Σελ. 246,93 115-49 Εξαγωγή Τυρού 11.Ε.η.1 